**OPĆINA FERDINANDOVAC**, Trg slobode 28, 48356 Ferdinandovac,OIB: 49223263989, koju zastupa općinski načelnik Vjekoslav Maletić (u daljnjem tekstu: Davatelj financijske potpore)

i

**KORISNIK (***naziv, adresa, OIB, osoba koja zastupa korisnika***)**,

zaključili su dana \_\_\_\_\_\_\_\_\_ 2019. godine

**U G O V O R**

**o dodjeli financijskih sredstava**

za financiranje

**PROGRAMA/PROJEKTA: \_\_\_\_\_\_\_\_\_\_\_**

**POSEBNI UVJETI UGOVORA**

Članak 1.

Program/projekt: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Ukupna vrijednost ugovora u svoti od **\_\_\_\_\_\_\_\_\_\_\_\_\_\_\_\_** kuna (slovima: \_\_\_\_\_\_\_\_\_\_\_\_\_ kuna).

Davatelj financijskih sredstava (u daljnjem tekstu: Davatelj) financira ovaj program/projekt u iznosu od \_\_\_\_\_\_\_\_\_\_\_\_\_ kn, osiguranih u Proračunu Općine Ferdinandovac za 2019. godinu.

Razdoblje provedbe projekta traje do 31. prosinca 2019.

Članak 2.

Sredstva iz članka 1. Posebnih uvjeta mogu se koristiti isključivo za provedbu programa/projekta sukladno uvjetima javnog poziva i prema Opisnom obrascu programa/projekta i Obrascu proračuna programa/projekta.

Članak 3.

Radi kontrole namjenskog korištenja sredstava Korisnik se obvezuje da će Davatelju dostaviti Izvještaj o provedbi programa/projekta koji treba sadržavati:

1. Opisni izvještaj (i dostavlja ga u tiskanom obliku poštom, faksom i/ili u elektroničkom obliku elektroničkom

poštom odnosno poštom na CD-u, DVD-u ili USB-u),

1. Financijski izvještaj (i dostavlja ga u tiskanom obliku poštom, faksom i/ili u elektroničkom obliku elektroničkom

poštom odnosno poštom na CD-u, DVD-u ili USB-u) uz detaljno dokumentiranje svih troškova i priloge:

* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i

blagajničkog izvješća

* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja

(ugovori, sporazumi, obračuni honorara) i sl.

* priloge vezane uz provedbu programa/projekta dokaze o provedbi projektnih aktivnosti (potpisne liste,

evaluacijske listiće, fotografije s događanja, primjerke publikacija i dr.)

Korisnik podnosi izvješće o izvršenju najkasnije 30 dana nakon isteka roka predviđenog za završetak projekta/programa. Izvješća se podnose na propisanim obrascima Davatelja.

Članak 4.

Davatelj pridržava pravo kontinuiranog praćenja i vrednovanja izvršenja programa/projekta korisnika iz članka 1. Posebnih uvjeta, te preispitivanje financija i troškova u bilo koje vrijeme trajanja sufinanciranja ili nakon završetka projekta/programa.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

Članak 5.

Korisnik ovlašćuje Davatelja da radi nadzora namjenskog korištenja sredstava iz čl. 1. Posebnih uvjeta neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje programa/projekta.

Članak 6.

Korisnik se obvezuje pravodobno obavijestiti Davatelja o manjim i većim izmjenama ugovora. Manje izmjene ugovora mogu biti:

-Izmjene proračuna između proračunskih poglavlja manje od 15%,

-Zamjena člana projektnog tima,

-Promjena bankovnog računa Korisnika,

-Promjena adrese ili drugih kontakata Korisnika,

-Male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Veće izmjene ugovora su:

-Izmjene proračuna između proračunskih poglavlja veće od 15%,

-Produženje trajanja provedbe programa ili projekta (maksimalno do 6 mjeseci),

-Dodatak novih aktivnosti u program ili projekt,

-Promjena programskih ili projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu **Dodatka ugovoru** i njegovo potpisivanje od strane Davatelja i Korisnika. Davatelj odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Članak 7.

Izmjene ugovornih obveza Korisnik može zatražiti najkasnije 30 dana prije isteka roka izvršenja projekta/ programa. **Svaka izmjena ugovornih obveza treba biti zatražena i odobrena u pisanom obliku.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. Posebnih uvjeta.

Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Davatelj mora donijeti u roku od 20 radnih dana od dostave obavijesti od strane Korisnika.

Članak 8.

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. Posebnih uvjeta ovog ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. Posebnih uvjeta ili ako Davatelju ne omogući nadzor nad namjenskim korištenjem sredstava iz članka 5. i 6. Posebnih uvjeta, daljnja isplata bit će obustavljena, a Korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Davatelja u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

Članak 9.

Ako Davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedeće dvije godine.

Članak 10.

Korisnik se obvezuje na svim tiskanim, video i drugim materijalima vezanim uz program/projekt istaknuti logotip i naziv Općine Ferdinandovac kao institucije koja financira program/projekt koji je predmet ovog Ugovora.

Korisnik je suglasan da Općina Ferdinandovac koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa davatelja razvoju civilnoga društva u Republici Hrvatskoj i djelovanja Davatelja.

Članak 11.

Općina Ferdinandovac ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

Članak 12.

Potpisivanjem ovog Ugovora korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 13.

U slučaju da se spor u provedbi ovog ugovora između Općine Ferdinandovac korisnika ne može riješiti sporazumno, niti putem postupka mirenja, spor rješava stvarno i mjesno nadležan sud.

Članak 14.

Na elemente financiranja programa/projekta koji nisu uređeni Posebnim uvjetima na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/2015) i Pravilnika o financiranju javnih potreba od interesa za opće dobro koje provode udruge na području Općine Ferdinandovac („Službeni glasnik Koprivničko-križevačke županije“ broj 16/15).

Članak 15.

Opisni obrazac programa/projekta i Obrazac proračuna programa/projekta koje je korisnik dostavio prijavljujući se na natječaj, sastavni su dio ovog Ugovora te čine njegove Priloge 2 i 3.

Članak 16.

Za svaki oblik komunikacije – dostavu obavijesti o izmjenama i dopunama Ugovora i dostavu izvještaja – koji je povezan s ovim ugovorom potrebno je navesti KLASU i URBROJ ugovora i naziv programa/projekta te ga poslati na sljedeće adrese:

Za Davatelja:

OPĆINA FERDINANDOVAC, Trg slobode 28, 48356 Ferdinandovac, tel: 048/817-013, fax: 048/210-007,

e-mail: opcina.ferdinandovac1@kc.t-com.hr

Za Korisnika:

tel./mob.: \_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_ .

Članak 17.

U slučaju proturječnosti između odredbi Posebnih uvjeta te Općih uvjeta (Priloga 2) i odredbi iz drugih Priloga (opisnog obrasca i obrasca proračuna), odredbe Posebnih uvjeta imat će prvenstvo.

Članak 18.

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri primjerka Davatelj.

Članak 19.

Ovaj Ugovor stupa na snagu s danom kad ga potpiše posljednja ugovorna strana.

KLASA:

URBROJ: 2137/15-01-19-\_\_

Ferdinandovac, \_\_\_\_\_\_\_\_\_ 2019.

**DAVATELJ: KORISNIK:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OPĆINSKI NAČELNIK OPĆINE FERDINANDOVAC

**Vjekoslav Maletić** Zastupnik (ime i prezime)